ISIGIDIMI SAMAXOSA, AUGUST 1, 1877.

5

nda incwadi ka Tixo. Ndimke ndimbulela u-Tixo ngomsebenzi endiwubonileyo, ndibulela nokuqonda ukuba iremente yabantu abantsundu iyema naxa kungeko mntu mhlope. Ndite akwaba bebelapa aba bati umntu ontsundu ukolwe kumfundisi, angat ukuba usele yedwa abuye ngomva. Onjalo ubeya kumka uvalekile umlomo.

UKUVULWA KWE SEMNARI YAPESHEYA
EWE NCIBA.

Umhla wa 25 ka July uya kuhlala ukunjulwa zizizwe zapesheya kwe Nciba, esingati zizo zonke ezintsundu, kuba ngawo kuvulwe indlu yesikolo esikulu salomacala apo baya kuvulwa amahlo kona abafuna ukukangela—kangagoko avulwayo yimfundo. Ukuba bekuko ituba ngesiba singena kwimbali yalondlu esikolwa ukuba nabayaziyo abadinwa yiyo- Kodwa ke sesofumana sikankanye ukuba iqinga lokuyiyila laqala laveliswa ngu Captain Blyth, waza walibika ku Rev. R. Ross no Dr. Stewart. Lomadoda ke omatatu ati ngokulizamela kwawo iqinga layo enza ukuba makube namhla kuko indlu enje ngale ibe ivulwa. Xa sitshoyo asiteti kuti kungawo odwa kuba akuko unokukulibala ukukutalelwa kwa" londawo nga Mamfengu nokunikela kwawo imali yawo. Asikulibali kanjalo nokuba ute u-Mr. Ayliff akuba emkile u-Captain Blyth wayitatela pezulu indawo yokusiquba esisikolo nokwenza ukuba umsebenzi wayo ufezeke.

Ukuza ke kumsebenzi wokuvulwa. Kute noko zinge kafezwa izakiwo kwamiselwa ukuze kuvulwe ngomhla 25 ka July. Kwakusasa ngalo mini bafika kunene abantn, yati ifika iyure yeshumi elinesinye baba sebe kumawaka amatatu namane.

Umsebenzi uqalwe ngenkonzo ngu Rev. P. J. Mzimba wase Lovedale, oshumayele intshumayelo eyifaneleyo kanye imini enje ngaleyo eyitabata kwiculo lika David 136 : 23, kulamazwi ati: “Osikumbuleyo ebupantsini betu, ngokuba ububele bake bungunapakade.” Emva kwentshumayelo u-James Ayliff Esq. Imantyi Yamamfengu ucelwe ukuba atabate isihlalo.

U-Mr Ayliff wenze inteto emnandi kunene ebonisa into abeyiyo ama Mfengu nento ayiyo ngoku. Ute waenawo ukupuma kwawo ebukobokeni pantsi kwa Maxosa, wawakumbuza ngokuba sibi kwesimo sawo ngezomini. Ute u-Rulumeni ube nguyise kuwo, ate ke wona ngeso sizatu abanako ukwaka indlu elungileyo namhla abaya kuzidla ngayo nabazukulwana bawo. Ute ke makaze abe ngabantu abakonza u- Tixo, abatobele umteto abatanda izipata-mandla- Kuko abati sidiniwe kukubatala nokusebenza. Si- melwe zindlela nayirafu nayi Semnari, abati baza kuya ku Ngangelizwe. Abatshoyo mabahambe. Bona bangumququ ongenamsebenzi ekuya kulunga ngapezulu ushenxile. Abanye bati baza kubaleka apo kuko Isemnari. Abazi ukuba abanako. Kuko Isemnari e-Mgwali, kuko enye e-Tugela. Isimnari ziya kubalandela nokuba baya pina. Mabakulumke- le ke ukuhlala ngohlobo oluya kubangela abantwana babo ukuba balile ngabo bati babapanga imfundo iselide yasondezwa emnyango. Ukubonisa ukunya- nyekelwa kwemfundo ngabamhlope ukankanye otile omhlope oyeke iponti £50 ebezikumntu ontsundu efuna ukuze aye kusebenza umnyaka lowo unstundu e-Semnareni. Ugqibe ngokuti makudunyelwe Inkosazana kube katatu into ke leyo eyenziwe ngentli- ziyo ngabo bonke.

Ingxelo yemali yenziwe ngu Rev J. Macdonald no Rev R. Ross, ekubonakele kuyo ukuba indlu leyo

iya kudla £6,500 nokuba imali eselifunyenwe ziponti £4,500. Kwelonani abase Scotland barole £l,500, amamfengu akupa £3,000. Eselityala ke ngoko nga- mawaka amabini eponti.

Kubateti singakankanya Messrs J. A. Cumming, Wright, no Clark nenkosi u-Ngangelizwe no Revds. J. Warner, Ross, no Mjila. Babe liqela abantsundu abatetileyo ngokukodwa inkosi. Bade nabafazi ababi nakuzibamba benza inteto ezintle kunene.

Imali erolwe ngalomini ibe £270. Omnye wabantsundu uvelise iqinga lokuba indoda ibuye irole isheleni ezintlanu. Ite ke Imantyi iza kubuya ibize nentlanganiso kwakamsinya yalondawo yemali.

U-Mr. Macdonald ngomhla 13 ka August uya kwamkela abeza emfundweni. Abamhlope abayi kuqala bamkelwe kude kupele inyanga ezintandatu. Emzuzwini kuya kulungiselelwa ukwamkelwa abamhlope abakwishumi elinesihlanu nabantsundu abakumashumi asibozo. Kulungiselelwa nokuqalwa imisebenzi njengase Lovedale. Abafundi kuya kufuneka ukuba nje ngase Lovedale basebenze iyure ezimbini imihla yonke.

“Yanga Inkosi inganika intsikelelo yayo kule Simnari iyi Blythswood, iyenze ukuba ibe ngumtowambo matamsanqa kulo lonke Ipesheya kwe Nciba nakuzo zonke izizwe ezintsundu,”

KWELAMA ZULU.

Umbaledi otile we *Cape Argus* ose Natal uti indaba ezivela kwa Cetywayo azinanto intle yazo ngoku. Ama Zulu adanile kuba ebeba azakuke alwe nama Bulu ase Transvaal, ke u-Somtseu ulitabatile elolizwe. Nokoke kunjalo amadodana asangxamele ukuIwa, amadoda amakulu akakufuni, into ke leyo ebangele izipitipiti napakati kwawo. U-Cetywalo usuke wavuka isilo kubafundisi nakubantu abagqobokileyo. Bate abanye abafundisi bakuya kuteta naye waman’ ukutshicela pantsi ukubonisa ukuba ubadelile akayi- ngeni lonto 'abayitetayo.' Kuvakala ukuba ke ngoko abafundisi sebefuduka kona. Ipepa lase Natal abati yi *Colonist* liti kubonakala ukuba lifikile ixesha lokuba u-Cetywayo abe pantsi kwa Mangesi, ati nokuba akakabi pantsi kwawo angavunyelwa ukuba enze into ayitandayo kubantu be Nkosazana. Kufuneka ukuba ayiqonde mhlope into ayiyo kwabamhlope azokugqibela ukufeketa ngobom babantu. Kubonakala ukuba u-Cetywayo ufungele ukuligxota kanye ilizwi lika Tixo. Abafundisi kona bafudusa usapo Iwabo ukuza emva koko baye kuzibika ku Somtseu. U-Mr. Fynney obetunywe ukuba aye kukangela ubunjani bezinto akakabuyi, akakavakali nendaba.

Omnye umfo obala kwakwelo pepa uti: Kwindawo abati kuse kwedini bekuko umzi ka Gagama. Kute ngamini itile kweza kudlula umfazi kona esiya komkulu etwele ukudla. Xa aza kudlula kwa Gaga- ma ubone inkwenkwana yati kuba ibinomkonto wayi hluta.’ Ute xa awutabatayo warwelwa emle- nzeni waza ke wemka ehleka esiti “ ayipelile lento,’ Ufike komkulu wati ubebulawa. Lingatetwanga elotyala kusuke amadoda aya kubulala u-Gagama abangxwelera onyana bake, emkanazo zonke inkomo.

Kwenye indawo apo bekubube unyana ka Mpezeni kubulewe abantu ababini kwatiwa bamtakafile. Kube kwanjalo apo bekubube oka Mpiyake. Umpakati abati ngu Myanibose ubulewe kusitiwa uyatakata, zatinjwa inkomo zake ezi 200 zasiwa komkulu.

Unjalo ke umsebenzi opetwe ugu Cetywayo okwa ngoku. Lemihla kufa umntu. Bonke abaqondayo baya kuti lixesha lokuba ama Ngesi angamvumeli ukuba enze izinto ezinje. Ukuba akakwazi ukupnat abantu kulungile ukuba makapatwe, abe sisibodaa endaweni yokuba yinkosi.

USINDISO LOMONI OMKULU.

*(Eguqulwe ngu Booy Sobikwa.)*

Ngako oko kubalwe ukuti ubefanele u-Krestu ukuva ubunzima nokuvuka ekufeni ngomhla wesitatu nokuba uguquko nokuxolelwa kwezono kutunyelwe ega-

meni lake kubo bonke abantu kuqalwe e-Jerusalem Luke xxiv : 46, 47.

Ohayi ukuba mnandi kwalamazwi atetwa ngu Yesu kuba Postile bake emva kokuvuka kwake ekufeni. Wati hambani nishumayele uguquko noxolelo Iwezono egameni lampakati kwazo zonke intlanga niqale e-Jerusalem niti kubo lukulu uxolelo olwenzelwe abantu abangaboni apa e-Jerusalem apo igazi lam lipalale kona.

Sifanele ukuwa apa e-Jerusalem kuqala, njengoku- ngati wayesiti hambani nixelele abantu ababendibo- pa izandla ukuba ubani uyafuna ukuza kum nje ngomoni ndiyakumxolela mna; nakuba bandigwebayo mna ndiyakubagwebela kuwo onke amatyala abo; lawo matyala abangenako ukuxolelwa ngomteto mna ndiyakuba xolela; zonke izono zabo ndozicima encwadini yokukumbula kwam, andisayi kuteta ngawo ngomhla wokupela; ngati uti hambani nixelele abo bantu banditwalisa umnqwazi wameva entlokweni yam niti ukuba bayalivuma ityala labo kum bazixele nezono zabo ndiyakubaxolela ndenze zonke ndibatwa- lise isitsaba sobungcwalisa ndibenze abadisipile bam ; xelelani lowa mntu wandambatisa ingubo yehlazo ukuba uyakuza kum njengo Msindisi no Mkululi ndakumambatisa ngengubo yobulungisa ndimambese ngengubo yosindiso ndiyakumnika ingubo yomtshato ingubo eyakumtomalalisa mhla ayakuhlala nam em- tshatweni wayo imvana engu Mesiyasi; hambani nixelele abo bantu bati mhla bandibulala bandinika inyongo ne aseni ukuba ndiyisele ukuti ukuba bayacela kum njengabantu abalambileyo kwabomoni batshabalalayo ndiyakubanika isonka sokupila kwanamanzi enkululeko; xelelani lowo mntu wayesolula isandla sam emnqumlezweni ukuti ezozandla zisatwabulukile zizele lutando nayinceba; ziyavuma ukukwamkela ukuba ufuna uxolo kwanokonwaba, xelelani umntu owandibetelela ngezinkonkwane ezandleni makeze kum aze kucela uxolo afumane nofefe kwanobungcwele kwanobomi obungunapakade, ezo zandla wawungazifuni uzidelile zizele ngamatamsanqa nalufefe nobutyebi, xelelani lowa mntu wabetelela inyawo zam emtini wehlazo ukuba uyaziva ukuba ungumoni makaziwise pantsi kwezinyawo zam ngenyaniso wofumana ufefe kwano xolo, nixelele nesoldati elandihlaba epangweni lam apo kwapuma igazi namanzi ukuba liyakuzilahla pantsi izixobo zalo zobutshaba liwe pantsi kum lipulapule njengesicaka sam lilwele mna, kwa elo gazi ndiya kulitshiza pezu kwentliziyo yalo ndizicime zonke izono zalo, kwalamanzi apuma kum ndiyakulihlamba ngawo ndingcwalise ndicokise intli- ziyo yalo.

Bahlobo naso isomelezo somoni ongendawo nokuba ngowelixesha. Inkosi iyamema iyatembisa nokuba uyikuruseshile ukuba uyeva ukuba unetyala kwa nomtwalo cela ku Yesu uxolo nokuba u-Tixo ukwamkele, yiza kuye nobunzima bako kwa nesonp sako wokuxolela wobatandazela ababulali bake nakuwe woba nofefe wokusindisa.

Ubom siyabunikelwa nakuba ukufa kukona; kuba u-Tixo uti andifuni ukufa kokohlakeleyo ndifuna uku- guquka kwake ukuze apile. Ezekiel xxxiii: 11— no Yesu Kristu uti kuya kunceda ntonina ukuba waqweba lonke ihlabati kanti umpefumlo wako uyakulahleka wonika ntonina uze uwukulule ’ U Mathew xvi: 26. Nompostile upaulusi uti umvuzo wesono kukufa kodwa isipo sika Tixo sibubom obungunapakade ngenxa ka Yesu Kristu, Rom. vi: 23. Ungabuncami ubom nakuba utile sisono kuba uti u-Yesu lowo ukolwayo kum nakuba efile wodla Ubom noko John ii: 25. Akuko kupila ngapandle ko Kristu. Uti u- Yesu Lowo ongavumi ukukolwa ku nyana akasayi kubona ubom kanjalo ingqumbo ka Tixo ihleli pezu kwake. John iii 36. Kuzele ubom bodwa ku Kristu ngokuba esiti u-Yesu ndeza ukuze bazuze ukupila nokuba bakufumane ngakumbi John iii: 36. Kuzele, kuyabonakala ukuba u-Yesu wayezele ukusindisa kuba wati epetwe kakubi kwakukona amemayo. “Hayi ufefe lungapeli noko silonayo.” Siyakuza sipendule ngomhla wokupela ngesi simemo ukuba siyasidukisa.

IMFAZWE YASE EUROPE.

*(Cape Argus.)*

Indaba zokugqibela zemfazwe zinendawo ezinkulu. Kuya bonakala ukuba abantu bonke bayikangele into eyenzekayo nangokukumbulela izinto ezingaveliswa yilemfazwe. Ziti zisiza indaba zapesheya babe